Logo (programozási nyelv)

A Logo nyelv parancsnyelv, a Lisp nyelv könnyebben olvasható adaptációja, melyet Wally Feurzeig és Seymour Papert készített. Mondhatjuk azt is, hogy a Logo a zárójelek nélküli Lisp. Ez a főként „teknőcgrafikájáról” ismert nyelv jelentős listakezelési, fájlkezelési és I/O képességekkel rendelkezik. A Logo-t a számítástechnika gyermekekkel való megismertetésére alkalmazzák (ennyiben szakterület-specifikus) és az alap számítástechnikai elvek tanítására, mint azt Brian Harvey tette a „Számítástechnika Logo módra” ("Computer Science Logo Style") trilógiájában. „Mikrovilágok” készítésére is használható, melyet a tanulók vizsgálgathatnak.

A Logo története 
A Logót 1966-ban alkotta meg Wally Feurzeig és Seymour Papert a cambridge-i BBN kutatóintézetben. Szellemi gyökerei a mesterséges intelligencia, a matematikai logika és a fejlődéspszichológia területén találhatók. A Logo kutatás, fejlesztés és tanítás első négy éve a BBN-nél zajlott. Az első megvalósítás LISP nyelven készült egy PDP-1-es számítógépen. A neve "ghost" (szellem) volt.

A teknőcgrafika későbbi fejlesztés. Azonban már 1966-68 között Kalmár László vezetésével a Szegedi Kibernetikai laboratóriumban megépült a nevezetes kibernetikus katicabogár, meg a logikai gép, amelyeket szegedi jelzővel tart számon a tudománytörténet.

A Logo, az alapelveket tekintve, most sem különbözik a teknős előttitől. Az első teknős rádió irányítású (vezeték nélküli) padlójáró volt, és Irvingnek nevezték. Érintő érzékelői voltak, és az „előre”, „hátra”, „jobbra”, „balra” (fordulás) és a „csenget” parancsokat értette (volt csengője is). Az első iskola, ahol használták: Muzzy Jr High, Lexington MA.

Logo megvalósítások 
Több mint 130-féle Logo megvalósítás létezik, melyek közül mindegyiknek megvan a maga erőssége. Népszerű keresztplatformos megvalósítás az UCBLogo. Freeware windowsos változata a MSWLogo az Egyesült Királyságban terjedt el. A Comenius Logo pedig Hollandiában, Németországban, Csehországban, Magyarországon stb. A SOLI Logo a francia változat, melyet széles körben használtak elemi iskolákban az 1980-as években. A Lego/Logo egy olyan rendszer volt, amely teknős vagy Lego motorok és érzékelők vezérlésére szolgált, s gyakran használták az osztálytermekben az 1990-es évek közepén. Az ARLOGO az UCBLogo arab nyelvű portja, melyet az első arab nyelvű nyílt forrású programnyelvnek tartanak.

Az Imagine Logo 7-féle nyelven használható: magyar, angol, cseh, lengyel, portugál, brazil és szlovák.

A teknőc programozása

Példák

1. példa: négyzet 
Ez a kódrészlet 100 egység oldalú négyzetet rajzol.

 forward 100
 right 90
 forward 100
 right 90
 forward 100
 right 90
 forward 100

2. példa: háromszög 
Ez a kódrészlet 100 egység oldalú egyenlő oldalú háromszöget rajzol.

 forward 100
 left 120
 forward 100
 left 120
 forward 100

3. példa: szaggatott vonal 
A következő példa egy 100 egységnyi hosszúságú pontozott vonalat rajzol. Az egyes szakaszok hosszai 20 egység hosszúak.

   PD FORWARD 20
   PU FORWARD 20
   PD FORWARD 20
   PU FORWARD 20
   PD FORWARD 20

De ugyanezt rajzolhatjuk ciklussal is:

REPEAT 3 [PD FORWARD 20 PU FORWARD 20]

Azonban ne felejtsük el azt sem, hogy ha magyar Logóról van szó:

ISMÉTLÉS 3 [TL ELŐRE 20 TF ELŐRE 20]

4. példa: programciklusok 
Az első példa négyzetrajzoló programja tömörebben(csak a teknőc még fordul 90 fokot) (feltétel nélküli ciklus):
 repeat 4 [ forward 100 right 90 ]

5. példa: új szavak 
Az előző négyzetrajzoló kód új szóként:
 to negyzet
 repeat 4 [ forward 100 right 90 ]
 end

6. példa: törlés (az UCBLogo nyelvjárásban)

7. példa: paraméterezés 
Tetszőleges oldalhosszúságú négyzetet rajzoló szó:
 to negyzet :oldal
 repeat 4 [ forward :oldal right 90 ]
 end
Tetszőleges oldalhosszúságú és szögszámú szabályos sokszöget rajzoló szó:
 to sokszog :oldalhossz :szogszam
 repeat :szogszam [ forward :oldalhossz right 360/:szogszam ]
 end

A Logo nyelv

Függvények és eljárások

8. példa: spirál rekurzióval 
Példa rekurzióra a Logóban.

Eredmény:

Helló, világ! 

  Print [Hello, világ!]
 Label [Hello, világ!]

Irodalomjegyzék 
 Stuur, Addo - Tucsányiné Szabó Márta: Comenius Logo. Játék és programozás, Kossuth, cop. 1998.

Külső hivatkozások

Nyelvjárásai 
Egyik változata a Comenius Logo, ami 8-16 éves gyerekek algoritmizálható folyamatokkal megoldható feladatokkal ad ízelítőt a programozásból.
Sok iskolában tanítják a Pascal nyelv helyett, vagy amellett.
Új generációja, az Imagine  sokkal több lehetőséggel rendelkezik és jár hozzá egy rajzolóprogram is. (LogoMotion)

Programozási nyelvek